Document ID: 32003D0168

32003D0168
L 067/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 11 март 2003 година
относно създаване на Съвет „Energy Star“ на Европейската общност
(2003/168/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност, и по-специално член 175, параграф 1 от него,
като взе предвид Регламент (ЕО) № 2422/2001 на Европейския парламент и Съвета от 6 ноември 2001 г. относно програмата на Общността за обозначаване на енергийната ефективност на офис оборудване (1), и по-специално член 8, параграф 1 от него,
като има предвид, че:
(1)
В съответствие с Регламент (ЕО) № 2422/2001 Комисията следва да създаде Съвет „Energy Star“ на Европейската общност (наричан по-нататък ECESB), за да осъществява програмата на ЕО „Energy Star“, която е определена в Споразумението между Правителството на Съединените американски щати и Европейската общност относно координирането на програмите за обозначаване на енергийната ефективност на офис оборудването (2).
(2)
ECESB следва да се състои от национални представители, както е определено в Регламент (ЕО) № 2422/2001 и от заинтересованите страни, изброени на индикативна основа в настоящия регламент,
РЕШИ:
Член 1
С настоящото се създава Съвет „Energy Star“ на Европейската общност (ECESB).
Член 2
1. Председателството на ECESB се изпълнява от Комисията, представлявана от Генерална дирекция „Енергетика и транспорт“.
2. Предварителният списък на националните представители, посочен в член 9 от Регламент (ЕО) № 2422/2001 се определя в част А на приложението.
Когато е определен повече от един представител, „координатор“ е представителят, който е упълномощен от държавата-членка, както е посочено в приложението.
3. Предварителният списък на заинтересованите страни, посочен в член 8, параграф 3 от Регламент (ЕО) № 2422/2001, се определя в част Б на приложението.
4. С цел гарантиране на балансирано участие на всички заинтересовани страни по отношение на продуктови групи офис оборудване, председателят може по целесъобразност да адаптира членството на заинтересованите страни.
Член 3
Настоящото решение влиза в сила на седмия ден след публикуването му в Официален вестник на Европейския съюз.
Съставено в Брюксел на 11 март 2003 година.

Labels: 3
1
15
14